b'\n_START_ARTICLE_\nDunkerque-luokka\n_START_SECTION_\nTaustaa\n_START_PARAGRAPH_\n1930-luvun alussa Ranskan laivasto totesi j\xc3\xa4\xc3\xa4neens\xc3\xa4 j\xc3\xa4lkeen varustelussa. Suureksi kasvanutta eroa kilpailijoihin n\xc3\xa4hden oli kurottu kiinni risteilij\xc3\xb6iden osalta, mutta niit\xc3\xa4 raskaammat oli unohdettu. Laivaston nykyaikaisimmat Bretagne-luokan alukset olivat todellisuudessa vanhentuneet jo ennen valmistumistaan.'